wickkiey/tamil-wikipedia-markdown huggingface dataset:
# ஆரி பாட்டர் (கதாப்பாத்திரம்)


**ஆரி ஜேம்சு பாட்டர்** (*Harry James Potter*) என்பது ஜே. கே. ரௌலிங் என்பார் எழுதிய *ஆரி பாட்டர்* தொடரின் முக்கிய கதாப்பாத்திரம் ஆகும். ஆரிப் பாட்டர் நூற்றொடரின் பெரும்பாலான பகுதியானது அனாதையான பாட்டரின் வாழ்நாளின் ஏழு வருடங்களை மையப்படுத்தி எழுதப்பட்டுள்ளது. தனது பதினோராவது வயதில், தான் ஒரு மந்திரவாதி என அறிந்துகொண்டு மந்திரங்களையும் மந்திரக்கலைகளையும் கற்பிக்கும் ஆக்வாட்சு பாடசாலையில் இணைகிறான். அங்கு அல்பசு டம்பிள்டோர் மற்றும் ஏனைய பேராசிரியர்களின் கீழ் தனது மந்திரக் கல்வியைத் தொடர்கிறான். இந்த நேரத்தில் வால்டமோட் என்னும் தீயசத்திகளின் தலைவன் ஆரி பாட்டரை கொல்ல முயற்சி செய்கிறான். அவனிடம் இருந்து தன்னையும் மந்திர உலகையும் காப்பாற்றிக்கொண்டு, அவனை அழிப்பதே கதையாக தொடர்கிறது.  

## கருத்தும் உருவாக்கமும்
ரௌலிங்கின் கூற்றுப்படி, ஆரி பாட்டர் மற்றும் நாவல் தொடருக்கான யோசனை 1990 ஆம் ஆண்டு ரயிலுக்காகக் காத்திருந்தபோது அவருக்கு வந்தது. ஆரியை முதலில் ஒரு "அடர்த்தியான, கருப்பு முடி கொண்ட, கண்ணாடி அணிந்த பையனாக" அவர் உருவாக்க நினைத்தாகக் கூறினார்.
# கசிரங்கா பல்கலைக்கழகம்

**அசாம் கசிரங்கா பல்கலைக்கழகம்**  
(**கசிரங்கா பல்கலைக்கழகம்** என்றும் அறியப்படும்), இந்திய மாநிலமான அசாமில் உள்ள தனியார் பல்கலைக்கழகம். இது அசாமின் யோர்ஹாட் நகரத்துக்கு அருகில் அமைந்துள்ளது.  

## துறைகள்
இந்த பல்கலைக்கழகத்தில் பொறியியல், மேலாண்மை, கணினியியல் ஆகிய துறைகளில் பாடங்கள் கற்பிக்கப்படுகின்றன. மாணவர்கள் இளநிலை, முதுநிலை ஆகிய பிரிவுகளில் சேர்ந்து கொள்ளலாம்.  

## பிற கல்வி நிறுவனங்களுடனான கூட்டமைப்பு
இந்த பல்கலைக்கழகம் இங்கிலாந்தில் உள்ள பிளைமவுத் பல்கலைக்கழகத்துடன் புரிந்துணர்வு ஒப்பந்தத்தை மேற்கொண்டுள்ளது. இதன் மூலம் இரு பல்கலைக்கழகத்தை சேர்ந்த மாணவர்களும், ஆசிரியர்களும் தங்களுக்கு தெரிந்தவற்றை பகிர்ந்து கொள்ள முடியும். இந்த பல்கலைக்கழகம் கார்டிப் மெட்ரோபாலிட்டன் பல்கலைக்கழகத்துடனும் புர்ந்துணர்வு ஒப்பந்தத்தை ஏற்படுத்திக் கொண்டுள்ளது. இதனால் ஆராய்ச்சிகளை கூட்டு சேர்ந்து செய்ய ஏதுவாக இருக்கும். மேலும், நன்யாங் தொழில்நுட்பப் பல்கலைக்கழகத்தோடும் புரிந்துணர்வு ஒப்பந்தத்தை ஏற்படுத்திக் கொண்டு, எம்.பி.ஏ மாணவர்களை ஒரு மாத காலம் அனுப்பி வைக்கிறது.
# கயானாப் பூங்கா



**கயானாப் பூங்கா** *(Guyana Zoo)* என்பது கயானா நாட்டின் தலை நகரமான சியார்ச்டவுண் நகரில் அமைந்திருக்கும் விலங்குக் காட்சிச்சாலை ஆகும். அலுவலகப் பூர்வமாக கயானா விலங்கியல் பூங்கா எனப்படும். இப்பூங்கா 1952 ஆம் ஆண்டில் அதிகாரப்பூர்வமாகத் திறக்கப்பட்டது. ஆனால் இதன் பெரும்பாலான நிலப்பகுதி 1895 ஆம் ஆண்டு முதல் தாவரவியல் பூங்காவாகப் பயன்படுத்தப்பட்டு வந்தது. ஆர்ப்பி கழுகுகள் மற்றும் கடற்பசுக்கள் இப்பூங்காவில் பிரபலமாக அறியப்படுகின்றன.  

2005 ஆம் ஆண்டில் தோராயமாக இப்பூங்காவில் 25 பணியாளர்கள் பணியாற்றினர்.  

கால்கரி பூங்காவுடன் கயானா பூங்காவும் கூட்டுசேர்ந்து இணையாகச் செயல்படுகின்றன.
# ஹன்வெல்லைக் கோட்டை


**ஹன்வெல்லைக் கோட்டை** (*Hanwella fort*) ஹன்வெல்லை, கொழும்பின் ஹன்வெல்லை என்ற இடத்தில், களனி கங்கை கரையில் அமைந்துள்ளது. இக்கோட்டையிலிருந்து மல்வானைக் கோட்டை தொலைவில் களனி கங்கையின் மறுபக்கத்தில் அமைந்துள்ளது.  

சீதவாக்கையின் மாயாதுன்னையினால் இது ஆரம்பத்தில் கட்டப்பட்டது என நம்பப்படுகிறது. போர்த்துக்கேயர் கோட்டையைப் பிடித்து, தங்கள் பாணிக்கு ஏற்ப 1597 இல் கட்டினார்கள். இது ஒல்லாந்தரால் கைப்பற்றப்பட்டு, விண்மீன் வடிவக் கோட்டையாகக் கட்டப்பட்டு, 1684 இல் கட்டிட வேலைகள் நிறைவுற்றன. 1761 இல் கீர்த்தி சிறீ இராஜசிங்கனால் இது கைப்பற்றப்பட்டு, அங்கிருந்த படையினர் கொலை செய்யப்பட்டனர். ஒல்லாந்தர் இதனை அடுத்த வருடத்தில் மீளவும் கைப்பற்றினர்.
# வார்ப்புரு:Uw-error1

} வணக்கம், உங்கள் அண்மைய தொகுப்பில் நீங்கள் தவறான தகவலை உள்ளிட்டதாகத் தெரிகின்றது. எனவே, அதனை நீக்கியுள்ளேன். நீங்கள் சேர்த்த தகவல் சரியானது எனக் கருதினால், அருள்கூர்ந்து ஒரு நம்பகமான மேற்கோளைச் சுட்டுங்கள். அல்லது கட்டுரையின் பேச்சுப் பக்கத்தில் நீங்கள் செய்த மாற்றத்தைப் பற்றி உரையாடுங்கள். }<noinclude>  
</noinclude>
# வார்ப்புரு:Uw-genre1

} வணக்கம், உங்களுடைய சில அண்மைய வகைமை மாற்றங்கள் நடுநிலை நோக்கு, மெய்யறிதன்மை தொடர்பான எமது கொள்கைகளுடன் முரண்படுவதைக் கவனித்துள்ளேன். விக்கிப்பீடியாவுக்கு ஆக்கநோக்கில் பங்களிப்பதற்கு அனைத்துப் பயனர்களையும் நாம் வரவேற்றாலும், மேற்கொள்ளப்படும் தொகுப்புகளுக்கு நம்பகமான சான்றுகளை வழங்கும்படியும் வேண்டுகின்றோம். இதுபோன்ற தொகுப்புகளுக்கு ஏனைய பயனர்கள் மறுப்புத் தெரிவிக்கும்போது, கட்டுரையின் பேச்சுப் பக்கத்தில் உரையாடி, இணக்க முடிவுக்கு வரும்படி கேட்டுக்கொள்கின்றேன். }<noinclude>  
</noinclude>
# வார்ப்புரு:Uw-nor1

} வணக்கம், உங்கள் பங்களிப்புகளுக்கு நன்றி. ஆயினும், நாம் புத்தாக்க ஆய்வை ஏற்பதில்லை. நம்பகமான, வெளியிடப்பட்ட மூலங்கள் இல்லாத தரவுகள், குற்றச்சாட்டுகள், எண்ணங்கள், தனிப்பட்ட வினையறிவு போன்றவை புத்தாக்க ஆய்வில் அடங்கும். உங்கள் தொகுப்புகளுக்கு நம்பகமான சான்றுகளைச் சேருங்கள். }<noinclude>  
</noinclude>
# ஹல்தும்முல்லைக் கோட்டை


**ஹல்தும்முல்லைக் கோட்டை** (*Haldummulla Fort*) என்பது போர்த்துக்கேயரால் பதுளையிலுள்ள ஹல்தும்முல்லைக் எனுமிடத்தில் கட்டப்பட்டது. 17 ஆம் நூற்றாண்டு கட்டப்பட்ட கோட்டை அத்திவாரங்களைத் தவிர முற்றாக அழிக்கப்பட்டுவிட்டது. அத்திவாரங்களை தற்போதும் காடுகள் நிறைந்த குன்றில் காணலாம். இது முன் அரங்காகவும் கொழும்புக்கான தந்திரோபாய பாதுகாப்பு அரணாகவும் விளங்கியது. இது அதன் சுற்றுப்புறங்களுக்கான நல்ல பார்வை (அவதானிப்பு) அமைப்பைக் கொடுத்தது.
# வார்ப்புரு:Uw-notcensored1

} வணக்கம், நீங்கள் தலைப்புடன் தொடர்புடைய உள்ளடக்கத்தை நீக்கியுள்ளீர்கள். எதிர்ப்புக்குரியதாகக் கருதப்படக்கூடிய உள்ளடக்கத்தை நீக்குவதற்கு, தமிழ் விக்கிப்பீடியா தணிக்கைசெய்யப்பட்டதன்று. கட்டுரையின் உள்ளடக்கத்துடன் நேரடியாக ஒத்துப்போகும் எந்தத் தகவலையும் அருள்கூர்ந்து நீக்கவோ தணிக்கைசெய்யவோ வேண்டாம். உங்களது வரவேற்புச் செய்தியில் மேலதிக விவரங்களைக் காணலாம். }<noinclude>  
</noinclude>
# களுத்துறைக் கோட்டை



**களுத்துறைக் கோட்டை** (*Kalutara fort*) 1622 இல் போர்த்துக்கேயரால் கட்டப்பட்டது. இது களுத்துறையில் அமைந்திருந்தது.  

1574 இல், போர்த்துக்கேயப் படையினர் கொழும்பின் தென் பகுதியில் இருந்த சமய வழிபாட்டிடங்களை அழித்தனர். 1594 இல் போர்த்துக்கேயப் படையினர் களுத்துறை நகரைக் கைப்பற்றினர். 1622 இல், அவர்களால் கன்கதில விகாரை அழிக்கப்பட்ட இடத்தில் கோட்டை கட்டப்பட்டது. இது சீதாவக்கை அரசன் முதலாம் ராஜசிங்கனால் கைப்பற்றப்பட்டது. பின்பு இடச்சுக்காரரினால் இக்கோட்டை கைப்பற்றப்பட்டு, மீண்டும் போர்த்துக்கேயரால் கைப்பற்றப்பட்டது.
# வார்ப்புரு:Uw-own1

} வணக்கம், விக்கிப்பீடியாவுக்கு யாரும் பங்களிக்கலாம் என்றாலும், கட்டுரைகள், அவற்றைத் தொகுத்தவர்களுக்குச் சொந்தமானவையல்ல என்பதை அருள்கூர்ந்து நினைவிலிருத்திக்கொள்ளுங்கள். மற்றைய பங்களிப்பாளர்களின் பணிக்கு மதிப்பளித்து நடக்கும்படி வேண்டுகின்றேன். நீங்கள் ஒரு கட்டுரையை உருவாக்கினாலோ தொகுத்தாலோ கூட, மற்றைய பயனர்கள் அதில் திருத்தங்களை மேற்கொள்ளமுடியும். உங்களது வரவேற்புச் செய்தியில் மேலதிக விவரங்களைக் காணலாம். }<noinclude>  
</noinclude>
# ஒலிம்பிக் விளையாட்டுகளில் மாலத்தீவு

**ஒலிம்பிக் விளையாட்டுகளில் மாலத்தீவு** *(Maldives at the Olympic Games)* முதன் முதலாக 1988 ஆம் ஆண்டு கலந்து கொண்டது. ஒவ்வொரு கோடைக்கால ஒலிம்பிக் விளையாட்டுப் போட்டிகள் நடக்கும் போதும் தனது நாட்டின் சார்பில் கலந்து கொள்ள தடகள வீரர்களை அனுப்பி வருகிறது. ஆனால், குளிர்கால ஒலிம்பிக் விளையாட்டுப் போட்டிகளில் இதுவரை மாலத்தீவு கலந்து கொண்டதில்லை.  

2015 ஆம் ஆண்டுவரை ஒலிம்பிக்கில் எந்த பதக்கங்களையும் மாலத்தீவு வெல்லவில்லை.  

மாலத்தீவுக்கான தேசிய ஒலிம்பிக் குழு 1985 இல் உருவாக்கப்பட்டது. அதே ஆண்டில் சர்வதேச ஒலிம்பிக் குழுவாலும் இக்குழு அங்கீகரிக்கப்பட்டது.
# வார்ப்புரு:Uw-tdel1

} வணக்கம், உங்கள் அண்மைய தொகுப்பில் பேணுகை வார்ப்புருக்களை நீக்கியுள்ளீர்கள். ஒரு பேணுகை வார்ப்புருவை நீக்கும்போது, அதில் குறிப்பிட்ட சிக்கல் தீர்ந்துவிட்டதா எனக் கவனிக்கவும். அல்லது தொகுப்புச் சுருக்கத்தில் செல்லுபடியாகும் காரணத்தைக் குறிப்பிடுங்கள். நீங்கள் தவறுதலாக இதனைச் செய்திருந்தால் வருந்தவேண்டாம். உங்கள் தொகுப்பை நான் மீளமைத்துள்ளேன். உங்களது வரவேற்புச் செய்தியில் மேலதிக விவரங்களைக் காணலாம். நீங்கள் பயிற்சி பெற விரும்பினால், அருள்கூர்ந்து மணல் தொட்டியைப் பயன்படுத்துங்கள். }<noinclude>  
</noinclude>
# மல்வானைக் கோட்டை



**மல்வானைக் கோட்டை** (*Malwana fort*) கம்பகாவிலுள்ள மல்வானையில், களனி கங்கை கரையில் அமைந்திருந்தது. இது போர்த்துக்கேயரால் 1590 களில் கட்டப்பட்டது. அச்சிறிய கோட்டை போர்த்துக்கேய ஆளுனரின் அல்லது தலைமை தளபதியின் வசிப்பிடமாகவும் இயங்கியது. ஆவனங்களின்படி, 70 படையினரைக் கொண்ட படைப்பிரிவு இக்கோட்டையில் இருந்தது. இக்கோட்டை 1630 களில் கண்டியப் படைகளினால் தாக்குதலுக்கு உள்ளானது. போர்த்துக்கேயர் இக்கோட்டைய கைவிட்டு, கொழும்புக் கோட்டையிலும் அதனுடைய பாதுகாப்பிலும் கவனஞ் செலுத்தினர்.
# குட்டிக்கதைகள் (நூல்)



**குட்டிக்கதைகள்** என்னும் நூல் கவிஞர் கண்ணதாசன் எழுதிய 53 குட்டிக்கதைகளின் தொகுப்பு ஆகும். “சில கருத்துகளை கதைவடிவில் சொன்னால்தான் மனதிலே படிகின்றன.” என இக்கதைகளை எழுதியதற்கான காரணத்தை நூலின் முன்னுரையான “கதைத்த காரணம்” என்னும் பகுதியில் கண்ணதாசன் குறிப்பிட்டு இருக்கிறார். இக்கதைகள் அனைத்தும் கண்ணதாசனை ஆசிரியராகக்கொண்டு வெளிவந்த இதழ்களில் எழுதப்பட்டவைகளாகும். அவற்றை நூலாகத் தொகுத்தவர் அவருக்கு உதவியாளராகப் பணியாற்றிய இராம. கண்ணப்பன் ஆவார். பதிப்பித்தவர் ஆ. திருநாவுக்கரசு ஆவார்.  

இந்நூலை 1971ஆம் ஆண்டு சனவரியில் அன்றைய தமிழக முதல்வரும் கண்ணதாசனுக்கு நண்பருமான மு. கருணாநிதி வெளியிட்டார்.  

இந்நூலில் பின்வரும் கதைகள் இடம்பெற்றுள்ளன:  
1. விழிப்பு
1. அறிஞர் எவ்வழி
1. எதை வளர்ப்பது?
1. வளையம்
1. அசலும் நகலும்
1. கலையும் கவியும்
1. ஒரே உண்மை
1. பரிசு
1. உதிர்ந்த சந்திரன்
1. முதலில் எது?
1. ஞானம்
1. தீர்ப்பு
1. விரக்தி
1. சேவை
1. கடிகாரம்
1. விஷம்
1. ‘ட்ரா’
1. மலினம்
1. அது போதுமே!
1. தப்பும்மா!
1. சூட்சுமம்
1. நாக்கின் கதை
1. ரசனை
1. புகுவாரா
1. திருப்தி
1. ஞானத்தின் பின்பக்கம்
1. நாலாவது ஏழை
1. துன்ப சிநேகிதன்
1. ‘ஏழ்’ பிறவி
1. மானஸ ராகம்
1. பலப்பரீட்சை
1. நன்றி
1. ‘கொடி’ய நாடு
1. பார்த்தீரோ…
1. கர்ப்பக்கிரகம்
1. பணாஸ்திகம்
1. தவளை நாயகம்
1. அய்யாம் சாரி
1. கம்! கம்!
1. எங்கே நிம்மதி?
1. பொருளாதாரம்
1. நெஞ்சின் கனம்
1. ஜன கண மரம்
1. அரசியல்வாதிகளுக்கு மட்டும்!
1. பத்திரிகை
1. அவன் குளிக்கும் இடங்கள்
1. கிளி ஜோஸியம்
1. சமூக சேவகி
1. அதற்கு இது
1. ரகசியம்
1. ஞானோதயம்
1. ட்யூப்லைட்
1. நடுநாயகம்

## சான்றடைவு

[[
# கண்ணதாசன் கவிதைகள் (நூல்)



**கண்ணதாசன் கவிதைகள் ** என்னும் நூல் கவிஞர் கண்ணதாசன் எழுதிய 35 கவிதைகளும் 2 காவியங்களும் 13 இசைப்பாடல்களும் அடங்கிய தொகுப்பு ஆகும். 1944ஆம் ஆண்டு ஏப்ரல் திங்களில் “திருமகள்” என்னும் இதழில் வெளிவந்த “காலை குளித்தெழுந்து” எனத் தொடங்கும் கவிதை முதல் 1959 ஆம் ஆண்டு சனவரித் திங்கள் முதல் நாள் எழுதிய “கிழவன் சேதுபதி” என்னும் கவிதை வரை கண்ணதாசன் எழுதிய பல கவிதைகளில் இருந்து சில கவிதைகளை கவிஞர் நாக. முத்தையா தேர்ந்தெடுத்து எட்டு பிரிவுகளின் கீழ் தொகுத்திருக்கிறார். அவர் “சில சொற்கள்” என்னும் தலைப்பில் ஒரு முன்னுரையும் எழுதியிருக்கிறார். “பதிப்பகத்தார் உரையை” காவியக்கழகத்தின் உரிமையாளர் கண்ணப்பா வள்ளியப்பன் எழுதியிருக்கிறார். இந்நூலின் மூன்றாம் பதிப்பு 1960ஆம் ஆண்டில் வெளிவந்திருக்கிறது. நான்காம் பதிப்பு 1968ஆம் ஆண்டில் வானதி பதிப்பகத்தின் வழியாக வந்திருக்கிறது.  

## உள்ளே
இந்நூலின் உள்ளே பின்வரும் படைப்புகள் இடம்பெற்றுள்ளன:  

### பழம் பாடல் புதுக் கவிதை
1. உழவு
1. கலவி முடியாக் காமம்
1. தூணைத் தழுவிய தோகை
1. என் கண் புகுந்தான் இரா
1. தலைவி மயக்கம்
1. பட்டினங் காப்பு

### வாழ்க்கையும் வனப்பும்
1. சருகானாள்
1. ஏன்?
1. குழந்தை ஒரு தொல்லை
1. கணவன் ஒரு தொல்லை
1. இரவே போதும்
1. பாடாய் தும்பி

### பிரிவும் பரிவும்
1. கலையா வாணன்
1. அருவி ஓய்ந்தது
1. அம்பேத்கார்
1. வள்ளல் அழகப்பா மறைந்தார்
1. ஆறாது ஆறாது அழுதாலும் தீராது
1. டாக்டர் நாயுடு
1. விடுதலை வீரர் நாகி

### குறியும் கொள்கையும்
1. தமிழா தமிழா
1. கடற்கரையில் அண்ணா
1. எட்டுத் திசையிலும் நாம்
1. அண்ணா நாற்பது
1. வருக வாழ்க
1. தமிழைக் காப்போம்
1. மெல்லத் தமிழ் இனிச் சாகும்
1. அடிமை விலங்கறுப்பீர்
1. இலக்கியம்

### காவியம்
1. மாங்கனி
1. ஆட்டனத்தி ஆதிமந்தி

### இசையும் பாட்டும்
1. தென்னாடே
1. பொன்னான திருநாள்
1. உனக்கும் எனக்கும்
1. இல்லற ஜோதி
1. தென்பாண்டி மண்டலமே
1. போருக்குப் புறப்படடா
1. மழைகூட ஒருநாளில்
1. பிள்ளையின் பெருமை
1. அண்ணா கலைவாணா
1. ஒரே வழி
1. பணநாதா
1. அன்பும் அறமும்
1. உறவு வரும்

### பல்சுவை
1. நமக்கொரு திருநாள்
1. அழகி
1. உறுதி
1. கவியரங்க முன்னுரை
1. முகம் மலர வரவேற்கின்றோம்
1. கிழவன் சேதுபதி
### முதல் பாட்டு

## சான்றடைவு

[[
# கசிவுநீர்


**கசிவுநீர்** (Exudate) என்பது காயங்கள் அல்லது துளைகள் வழியாக ஒரு உயிரினம் வெளிவிடும் திரவத்தைக் குறிக்கிறது. இந்நிகழ்வு கசிவுநீர் வெளியிடுதல் எனப்படும். குருதிச் சுற்றோட்டத்திலிருந்து வடிகட்டப்பட்டு அழற்சியடைந்த அல்லது புண்ணான பகுதிகளுக்கு வரும் எந்தவொரு திரவமும் கசிவுநீர் என்றழைக்கப்படுகிறது. காயமேற்பட்டு, அதனால் தோல் வெளிப்படும்போது கசிவுநீர் குருதிக்குழல்களிலிருந்து ஒழுகி அண்மையிலுள்ள திசுக்களில் சேர்கிறது. கசிவுநீரில் ஊனீர், நாரியல் பொருள் (ஃபைப்ரின்), வெள்ளையணுக்கள் ஆகியவை உள்ளன. காயங்கள், அழற்சியடைந்த அல்லது நோய்த்தொற்று ஏற்பட்டப் பகுதிகளிலிருந்து புரதம் மிகுந்த இந்நீர் கசியலாம்.
# மாத்தறைக் கோட்டை



**மாத்தறைக் கோட்டை** (*Matara Fort*) 1595 இல் போர்த்துக்கேயரால் கட்டப்பட்டு, பின் காலி கைப்பற்றப்பட்ட பிறகு ஒல்லாந்தரால் 1640 இல் மீளவும் கட்டப்பட்டது. இக்கோட்டை பெரிய கற்சுவர்களைக் கொண்டு கட்டப்பட்டதோடு, நிலவை கங்கையையும் கடலையும் பிரிக்கும் நிலக்கூம்பையும் கொண்டு கட்டப்பட்டது.  

போர்த்துக்கேயர் முதலாவது அரணை 1595 இல் கோட்டை இராச்சிய ஆட்சியாளர் தர்மபாலாவின் உதவியுடன் கட்டினர். போர்த்துக்கேயரிடமிருந்து 1640 இல் ஒல்லாந்தர் மாத்தறையைக் கைப்பற்றினர். தற்போதுள்ள அரணை 1645 இல் கட்டினர். இக்கோட்டை நீளமும், கனமும், உயரம் கொண்டு, உள்ளூர் சுண்ணக்கற்கள், கருங்கற்கள், பவளப்பாறை கொண்டு கட்டப்பட்டது.
# Module:முதற் படிகள்

-- test module created by user:Gangleri  
-- status: 2015-12-25 draft; working as expected  

local p = {}  
mw.log  

local libraryUtil = require('libraryUtil')  
-- from https://wikimania2015.wikimedia.org/wiki/Module:TableTools i.e. from wm2015:Module:TableTools  
local TableTools = require('Module:TableTools')  
-- from https://commons.wikimedia.org/wiki/Module:TableTools i.e. from c:Module:TableTools  

function p.inspect_mw  
local result = ''  
local dump = ''  

local myobject = mw  
result = result .. ';MW\n'  
result = result .. '\n' .. 'type is: ' .. tostring(type(myobject)) .. '\n\n'  
dump = mw.dumpObject(myobject)  
result = result .. dump  
return result  
end  

function p.inspect__G  
local result = ''  
local dump = ''  

local myobject = _G  
result = result .. ';_G\n'  
result = result .. '\n' .. 'type is: ' .. tostring(type(myobject)) .. '\n\n'  
dump = mw.dumpObject(myobject)  
result = result .. dump  
return result  
end  

return p
# இஞ்சியணிச்சல்



**இஞ்சியணிச்சல்** (*Gingerbread*) அல்லது **தேனணிச்சல், மசாலா அணிச்சல், மிளகு அணிச்சல்** என்பது பல வாசனைச் சரக்குகள் போட்டுச் செய்யப்படும், பல காலத்துக்குப் பழுதடையாமல் இருக்கும் ஒரு இனிப்புப் பலகாரம் ஆகும். இது வாசனைக்காக இஞ்சியும், இனிப்புக்காக தேன் அல்லது கருப்பஞ்சாறும் சேர்த்து பல வடிவங்களிலும் செய்யப்படுகிறது. இது ஒரு பாரம்பரிய தின்பண்டமாக மேற்குலக நாடுகளில் நடைபெறும் பல கொண்டாட்டங்களில் இடம் பெறுகிறது. கிறித்துமசு கொண்டாட்டத்தில் சிறப்பான இடத்தைப் பிடிக்கிறது.  

## சேர்க்கப்படும் வாசனைப் பொருட்கள்
1. சோம்பு,
1. பெருஞ்சீரகம்,
1. இஞ்சி, ஏலக்காய்,
1. கொத்தமல்லி,
1. சாதிக்காய்,
1. சாதிக்காய்,
1. கிராம்பு,
1. இலவங்கப்பட்டை.

## வரலாறு
தேனணிச்சல் பற்றிய எழுத்து மூலமான முதல் குறிப்பின் படி தேனணிச்சல் கி.மு 350 இல் உருவாகியுள்ளது. ஆனால் பண்டையகிரேக்கத்தில் ஏற்கெனவே தேனணிச்சல் செய்யப்பட்டதற்கு ஆதாரமாக கல்லறைப்பொருட்கள் உள்ளன. இப்போது போல் கிறித்துமசு காலங்களில் மட்டுமல்லாது ஈஸ்டர் காலங்களிலும், மற்றைய கொண்டாட்டங்களிலும் முன்னர் இது பிரத்தியேக இடத்தைப் பெற்றிருந்தது. இது ஒரு விரதகால உணவாகவும், செரிமானத்துக்கு உகந்த உணவாகவும், வலி நிவாரணியாகவும், நோய்களைத் தீர்க்கும் உணவாகவும் கருதப்படுகிறது.
# புரோமோயிருபுளோரோவசிட்டைல் குளோரைடு



**புரோமோயிருபுளோரோவசிட்டைல் குளோரைடு** *(Bromodifluoroacetyl chloride)* என்பது BrCF<sub>2</sub>COCl என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். α,α- இருபுளோரோ-γ-லாக்டம்களை தொகுப்பு முறையில் தயாரிப்பதற்கு உதவும் தொடக்க வேதிப்பொருளாக இச்சேர்மம் பயன்படுகிறது. இதைத் தவிர மெத்திலேற்றக் கார்பனில் முப்புளோரினேற்றம் பெற்ற நியூக்ளியோசைடுகள் தயாரிக்கும் தொகுப்பு வினைகளிலும் BrCF2COCl பயன்படுகிறது.
# சென்சி மாகாணம்


**சான்சி மாகாணம்** அல்லது **ஷான்ஸி** அல்லது அஞ்சல்முறைப்படி **சென்சி மாகாணம்** (*Shaanxi*, ; அஞ்சல்: **Shensi**) என்பது மக்கள் சீனக் குடியரசில் வடமேற்கு வட்டாரத்தில் உள்ள ஒரு மாகாணம் ஆகும். இது லோயிசு அல்லது ஹுவாங்டு எனப்படும் பீடபூமியின் ஒரு பகுதியாக உள்ளது.  

## பெயர்
சென்சி என்ற பெயரின் பொருள் *ஷானுக்கு மேற்கிலுள்ள நிலம்* என்பதாகும். ஷான் என்பது லோயிசு பீடபூமியிலிருந்து வட சீனச்சமவெளிக்குப் பாய்ந்துவரும் மஞ்சள் ஆற்றின் குறுகலான கணவாயின் பழைய பெயராகும். இது இப்போதைய சீனாவின் ஹெனான் மாகாணத்தில் உள்ள ஷன்சூ மாவட்டத்தில் உள்ளது.  

## வரலாறு
சென்சி சீன நாகரிகத்தின் தொட்டில்களில் ஒன்றாகக் கருதப்படுகிறது. இங்கு சூ அரசமரபு காலத்தில் இருந்து டாங் அரசமரபு காலம் வரையிலான 1,100 ஆண்டுகளுக்கும் மேற்பட்ட காலம்வரை பதிமூன்று சிற்றரசு மரபினர் தங்களின் தலைநகரங்களை இம்மாகாணத்தில் நிறுவியிருந்தனர்.  
மாகாணத்தின் முக்கிய நகரமும் தற்போதைய தலைநகரமுமான சிய்யான் நகரம் சீனாவின் பண்டைய நான்கு தலைநகரங்களில் ஒன்றாகும். மேலும் இது ஐரோப்பா, ஆப்பிரிக்கா, அரோபியா வழியாக வந்த பட்டுச் சாலையின் கிழக்கு முனையாக விளங்கியது.  

## நிலவியல்
மாகாணத்தின் ஒரு பகுதி ஓர்டோஸ் பாலைவனத்தின் பகுதியாகவுள்ளது. இதன் எல்லையாக வடக்கில் உள் மங்கோலியாவும், மாகாணத்தில் மைய பகுதியில் லோயிசு பீடபூமியும், மாகாணத்தின் தென்மத்தியில் கிழக்கு மேற்காக கின் மலைத்தொடரும் உள்ளன.  

கடிகாரச் சுற்றில் சென்சி மாகாண எல்லைகளாக வடக்கு மற்றும் வடகிழக்கில் ஷாங்ஸி மாகாணம், கிழக்கில் ஹெனான் மாகாணம், தென்கிழக்கில் ஹுபேய் மாகாணம், தெற்கில் சோங்கிங், தென்மேற்கில் சிச்சுவான், மேற்கில் கான்சு, வடமேற்கில் நிங்ஜியா, வடக்கில் உள் மங்கோலியா ஆகியவை உள்ளன.  

ஆண்டுச் சராசரி வெப்பநிலை 8 முதல் 16 °செ (46 முதல் 61 °பாரங்கீட்) ஆகும். சனவரிமாத சராசரி வெப்பநிலை −11 முதல் 3.5 °செல்சியஸ் வரையும் (12.2 முதல் 38.3 °பாரங்கீட்), சூலை மாத சராசரி வெப்பநிலை 21 முதல் 28 °செ வரையும் (70 முதல் 82 °பாரங்கீட்) உள்ளது.  

## பொருளாதாரம்
19 ஆம் நூற்றாண்டின் மத்திய காலம்வரை, சென்சியில் இருந்து விலங்குத்தோல்கள், ஒயின், மது, கஸ்தூரி ஆகியன ஏற்றுமதி செய்யப்பட்டன. சென்சி வணிக மக்கள் வட்டிக்குக் கடன் கொடுக்கும் தொழிலும் செய்துவந்தனர். சென்சி வணிகர்கள் பொதுவாக ஐரோப்பிய விலங்குத்தோல்கள், கைக்கடிகாரங்கள், சீன மொழி புத்தகங்கள், துணி ஆகியவற்றை இறக்குமதி செய்தனர்.  

படிம எரிபொருளும் உயர் தொழில்நுட்பத்துறையும் சென்சி மாகாணத்தின் இரண்டு மிகப்பெரிய தொழிற்துறைகளாகும். 2009 ஆம் ஆண்டில் மாகாணத்தின் நிலக்கரி, இயற்கை எரிவாயு மற்றும் கச்சா எண்ணெய் உற்பத்தியானது சீனாவில் மூன்றாவது இடத்தை வகிக்கிறது. மேற்கு சீனாவின் முன்னணி பல்கலைக்கழகங்கள் மற்றும் ஆராய்ச்சி நிறுவனங்கள் பலவற்றைக் கொண்டுள்ள இம்மாகாணத்தில் வானூர்தி மற்றும் விண்வெளித்துறைகள் வேகமாக வளர்ச்சிகண்டுள்ளன. இவை நாட்டின் உள்நாட்டு வர்த்தக வான் வணிகத்துறையில் ஆராய்ச்சி மற்றும் வளர்ச்சி, மற்றும் கருவிகள் உற்பத்தியில் 50% மேற்பட்ட அளவில் நிறைவு செய்கிறன. மக்கள் தொகையில் 90.85% பேர் மதம் பற்றிய விவரங்களை கொடுக்கவில்லை இவர்கள் சமயப்பற்று அல்லது ஈடுபாடு அற்றவர்களாகவோ அல்லது பழங்குடி மதமாகவோ, புத்தமதம், கன்பூசியம், தாவோ அல்லது சிறுபான்மையினரான முஸ்லிம்களாகவோ இருக்கலாம்.
# 1697



**1697** (MDCXCVII) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான சாதாரண ஆண்டு ஆகும். அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும்.  

## நிகழ்வுகள்
- சனவரி - பிரெஞ்சு எழுத்தாளர் சார்லசு பெரோல்ட் விசித்திரக் கதைகள், சிண்ட்ரெல்லா, தூங்கும் அழகி உட்பட தனது புகழ்பெற்ற மதர் கோசு கதைத் தொகுப்பை வெளியிட்டார்.
- சனவரி 8 - - எடின்பரோவில் இறை நிந்தனைக் குற்றத்திற்காக இசுக்கொட்டிய மாணவர் தோமசு ஐக்கென்ஹெட் என்பவர் தூக்கிலிடப்பட்டார்.
- மார்ச் 13 &ndash; அமெரிக்க முதற்குடிமக்களின் கடைசி இத்சா மாயா இராச்சியத்தின் தலைநகர் எசுப்பானியர்களிடம் வீழ்ந்தது.
- மே 7 - ஸ்டாக்ஹோம் நகரில் 13 ஆம் நூற்றாண்டைச் சேர்ந்த அரண்மனை எரிந்து சாம்பலானது. அரண்மனை நூலகத்தின் பெரும் பகுதி முற்றாக சேதமடைந்தது.
- சூன் 30 - முதல் தரத் துடுப்பாட்டப் போட்டி இங்கிலாந்து, சசெக்சு நகரில் விளையாடப்பட்டது.
- செப்டம்பர் 11 - இளவரசர் யூஜின் தலைமையிலான படையினர் சென்டா நகரில் உதுமானிய இராணுவத்தைத் தோற்கடித்தனர்.
- செப்டம்பர் 20 - பிரான்சுக்கும் பெரும் கூட்டமைப்புக்கும் இடையில் இடம்பெற்று வந்த ஒன்பதாண்டுப் போர், மற்றும் மன்னர் வில்லியமின் போர் ஆகியவற்றை முடிவுக்குக் கொண்டு வரும் பொருட்டு இரு அணிகளுக்குமிடையே றிசுவிக் நகரில் ஒப்பந்தம் கையெழுத்தானது. பிரான்சின் பதினான்காம் லூயி இங்கிலாந்து, இசுக்கொட்லாந்து அரசராக மூன்றாம் வில்லியமை அங்கீகரித்தான். இரு தரப்புகளும் தமது முந்தைய நிலைகளுக்குத் திரும்பின. வட அமெரிக்காவில் நோவா ஸ்கோசியா பிரான்சுக்குக் கொடுக்கப்பட்டது.
- டிசம்பர் 2 - புனித பவுல் பேராலயம் இலண்டனில் திறக்கப்பட்டது.
- ஐரோப்பாவில் பல்லக்குகளின் பயன்பாடு பெருமளவு அதிகரித்தது.

## பிறப்புகள்
- சனவரி 1 - யோசப் பிரான்சுவா தூப்ளே, இந்தியாவின் பிரெஞ்சு குடியேற்றங்களின் தலைமை ஆளுனர் (இ. 1763)
- மார்ச் 6 - ஸ்ட்ரிங்கர் லாரன்சு, பிரித்தானிய இந்தியாவின் முதற் பெரும் படைத்தலைவர் (இ. 1775)
- ஏப்ரல் 23 - ஜார்ஜ் ஆன்சன், பிரித்தானியக் கடற்படைத் தளபதி (இ. 1762)
- நவம்பர் 10 - வில்லியம் ஹோகார்த், ஆங்கிலேய ஓவியர் (இ. 1764)

## இறப்புகள்
# நீர்கொழும்புக் கோட்டை


**நீர்கொழும்புக் கோட்டை** (*Negombo Fort*) என்பது சிறிய, ஆனால் முக்கியத்துவம் வாய்ந்த கொழும்பைப் பாதுகாக்க போர்த்துக்கேயரால் கட்டப்பட்ட கோட்டையாகும். இது கொழும்பு நகரின் வடக்கிலிருந்து கிட்டத்தட்ட தூரத்தில் நீர்கொழும்பு நகரில் அமைந்துள்ளது.  

அக்காலத்தில் இது கொழும்பு, யாழ்ப்பாணம், காலி ஆகிய கோட்டைகளுக்கு அடுத்து தந்திரோபாய முக்கியத்துவம் பெற்று விளங்கியது. ஆரம்பத்தில் இக்கோட்டை பலவீனமான கட்டமைப்பைக் கொண்டிருந்தது. அதனால் பெப்ரவரி 1640 இல் ஒல்லாந்துப் படைகள் இதைக் கைப்பற்றின. போர்த்துக்கேயர் இதனை மீளவும் தங்கள் வசம் எடுக்க சில முயற்சிகளின் செய்த பின் திசம்பர் 1640 இல் வெற்றி பெற்றனர். அவர்கள் இதனை பலப்படுத்தி, ஒல்லாந்ததினர் சனவரி 1644 இல் மீளக் கைப்பற்றும்வரை பாதுகாத்தனர்.
# புனாபுட்டி



**புனாபுட்டி** (Funafuti) என்பது ஒரு பவளத்தீவு ஆகும். இது துவாலு எனும் தீவு நாட்டின் தலைநகரம் ஆகும். இந்நகரத்தின் சனத்தொகை 6,194 ஆகும். இதனால் துவாலு நாட்டின் மொத்த சனத்தொகையின் 57.2 சதவீதம் இந்நகரைச் சார்ந்துள்ளது. இந்நகரம் 20 தொடக்கம் 400 மீற்றர் அகலமான ஒடுங்கிய நிலப்பரப்பை கொண்டுள்ளது. இந்நகரில் ஓர் விமான நிலையமும் *வைக்கு லங்கி* எனும் ஹோட்டலும், சில நிருவாகக் கட்டடங்களும், பாரம்பரிய முறையிலும் கற்களாலும் கட்டப்பட்ட பல்வேறு வீடுகளும் காணப்படுகின்றன. இந்நகரின் முக்கியத்துவம் வாய்ந்த கட்டடமாக துவாலு தேவாலயம் கருதப்படுகின்றது. இந்நகரின் மொத்த பரப்பளவு 275 சதுர கிலோமீற்றர்கள் ஆகும்.  

## வரலாறு
இந்நகரினை நிறுவிய முன்னோர்கள் சமோவா நாட்டை சேர்ந்தவர்கள் ஆவர். பிரித்தானிய இராணுவத்தை சேர்ந்தவரும் நியூ யோர்க் நகரவாசியுமான ஆர்ன்ட் சுய்லெர் டி பெய்ச்ட்டர் (Arent Schuyler de Peyster) என்பவரே புனாபுட்டி நகரத்திற்கு வருகை தந்த முதலாவது ஐரோப்பியர். துவாலு நாட்டின் தெற்குத் திசையினூடாக வந்த ஆர்ன்ட் சுய்லெர் டி பெய்ச்ட்டர் புனாபுட்டி நகரை அங்கு இனங்கண்டு கொண்டார். அவர் அந்நகரத்திற்கு பிரித்தானிய அரசியல்வாதியும், நாடாளுமன்ற உறுப்பினரும், ரெபெக்கா உற்பத்திகளின் (Rebecca's cargo) உரிமையாளருமான எட்வார்ட் எலைஸ் என்பவரின் பெயரை சுருக்கி எலைஸ் தீவு எனும் பெயரை வைத்தார்.
# இரத்தினபுரி போர்த்துக்கேயக் கோட்டை



**இரத்தினபுரி போர்த்துக்கேயக் கோட்டை** (Ratnapura Portuguese fort) என்பது இலங்கையின் இரத்தினபுரி மாவட்டத்தில் போர்த்துக்கேயரால் கட்டப்பட்ட கோட்டை ஆகும்.  

சீதாவாக்கை மன்னன் முதலாம் இராஜசிங்கனிடம் தோல்வி அடைந்த பின்னர், 1618 ஆம் ஆண்டுக்கும் 1620 ஆம் ஆண்டுக்கும் இடைப்பட்ட காலப்பகுதியில் சமன் தேவாலயம் அமைந்திருந்த இடத்தில் இக்கோட்டையையும் தேவாலயம் ஒன்றையும் போர்த்துக்கேயர் அமைத்தனர். பின்னர் இக்கோட்டை கண்டியின் நாயக்க வம்ச மன்னன் கீர்த்தி ஸ்ரீ இராஜசிங்கனால் கைப்பற்றப்பட்டு தேவாலயத்துடன் சேர்த்து இடிக்கப்பட்டு மகா சமன் தேவாலயம் எனும் பௌத்த ஆலயம் கோட்டை அமைந்திருந்த இடத்திலேயே அமைக்கப்பட்டது. தற்போது இங்குள்ள ஆலயத்தில் நிலப்பகுதியும் போர்த்துக்கேயத் தளபதியான சிமாவோ பினாவோ குதிரையில் அமர்ந்த படியும் வாளொன்றை ஓர் கையில் ஏந்தியபடியும் சிங்களப்படை வீரன் ஒருவனை காலால் மிதித்தபடியும் இருக்கும் ஒரு கற்செதுக்கல் காணப்படுகின்றது.  

தற்போது இங்கு 1864 ஆம் ஆண்டு சனவரி 1 இல் கட்டப்பட்ட பொலிஸ் நிலையம் ஒன்றும், பொது நூலகம் ஒன்றும் முன்னாள் கச்சேரியும் காணப்படுகின்றது.
# டிப்ருகட் பல்கலைக்கழகம்



**டிப்ருகட் பல்கலைக்கழகம்**, இந்திய மாநிலமான அசாமில் உள்ள டிப்ருகட் நகரத்தில் உள்ளது. இந்த பல்கலைக்க்கழகத்துக்கு தேசிய மதிப்பீடு மற்றும் தரச்சான்று அவை பி கிரேடு வழங்கியுள்ளது. இந்த பல்கலைக்கழகம் இந்தியப் பல்கலைக்கழகங்களின் கூட்டமைப்பு, பொதுநலவாயப் பல்கலைக்கழகங்களின் கூட்டமைப்பு ஆகிய கூட்டமைப்புகளில் உறுப்பினராகி உள்ளது.  

## கல்வி
- கணினியில் மையம்
இது அகில இந்திய தொழில்நுட்பக் கல்விக் குழு, இந்தியக் கணினியியல் சமூகம் ஆகிய குழுக்களுடன் இணைக்கப்பட்டுள்ளது. இந்திரா காந்தி தேசிய திறந்தநிலைப் பல்கலைக்கழகம் அங்கீகரித்த பயிற்சி மையமும் இங்கு உள்ளது.  

- மேலாண்மையியல் மையம்

- நீதியியல் மையம்

## வளாகம்
இந்த பல்கலைக்கழகம் திப்ருகரின் தெற்கில் ஐந்து கிலோமீட்டர் தொலைவில் உள்ள ராஜபேட்டா என்ற இடத்தில் அமைந்துள்ளது. பல்கலைக்கழக வளாகத்தை சென்றடைய சாலை வசதியும், தொடர்வண்டிப் போக்குவரத்து வசதியும், விமான வசதிகளும் உண்டு.
# உருவான்வெல்லைக் கோட்டை


**உருவான்வெல்லைக் கோட்டை** (*Ruwanwella fort*) என்பது போர்த்துக்கேயரால் 1590 களில் கேகாலையின் உருவான்வெல்லையில் ஆரம்பத்தில் அரண்மிக்க ஆதார முகாமாகக் கட்டப்பட்டது. இது 1655 இல் ஒல்லாந்தரால் கைப்பற்றப்பட்டு, மரக் கோட்டையை அமைத்தனர். ஆனால் சில வருடங்களில் அதனைக் கைவிட்டனர். 1817 இல், பிரித்தானியர் அவ்விடத்தில் இரு கொத்தளங்களுடன் கற்கோட்டையைக் கட்டினர்.  


## மேலதிக வாசிப்பு
-
# கற்பிட்டிக் கோட்டை



**கற்பிட்டிக் கோட்டை** (Kalpitiya fort) என்பது இலங்கையில் கட்டப்பட்ட ஓர் இடச்சுக் கோட்டை ஆகும். இது 1667 ஆம் ஆண்டிற்கும் 1676 ஆம் ஆண்டிற்கும் இடைப்பட்ட காலப்பகுதியில் கட்டப்பட்டதாகும். புத்தளம் கடனீரேரிக்கு அருகாமையில் உள்ள குடாவாக விளங்கியமையால் கறிபிட்டி முக்கியத்துவம் வாய்ந்த இடமாகக் கருதப்பட்டது. இலங்கையில் கறுவா அதிகம் பயிரிடப்படும் பிரதேசமாக புத்தளம் விளங்கியது. இக்கறுவாவினை புத்தளத்திலிருந்து கொழும்பிற்கு எடுத்துச் செல்வதற்காக புத்தளம் வழியாக நீர்கொழும்பிற்குக் கால்வாய் ஒன்று ஒல்லாந்தரினால் அமைக்கப்பட்டது. இக்கோட்டையானது படிவப்பாறைகளையும் முருகைக்கற்களையும் கொண்டு அமைக்கப்பட்டது. இக்கோட்டையின் அமைப்பு சதுர வடிவத்தை ஒத்ததாகும். அத்துடன் சுவர்கள் 4 மீற்றர் உயரத்தில் காணப்படுகின்றன. இக்கோட்டை 1795 ஆம் ஆண்டில் பிரித்தானியரிடம் சரணடைந்தது. பிரித்தானியரது இராணுவத்தின் தேவைகளுக்காக இக்கோட்டை பயன்படுத்தப்பட்டு 1859 ஆம் ஆண்டில் கைவிடப்பட்டது.
# ஆர்ச்சிபால்ட் ஹில்



**ஆர்ச்சிபால்ட் விவியன் ஹில்**,(26 செப்டம்பர் 1886 - 3 சூன் 1977) **ஏ.வி. ஹில்** என்று அறியப்படும் இவர் இங்கிலாந்து நாட்டை சேர்ந்த உடற்கூறு அறிஞர் ஆவார். மேலும் உயிரி இயற்பியல் செயல்முறை ஆய்வுகள் செய்வதற்கு கட்டமைப்பு நிறுவியவற்களின் ஒருவர். இவர் 1922 ஆம் ஆண்டு உடலியக்கவியல் மற்றும் மருத்துவத்திற்கான விளக்க சோதனையில் தசைகளில் ஏற்படும் வெப்பம் பற்றி ஆய்வுக்காக நோபல் பரிசை பகிர்ந்துகொண்டர்.
# விண்மீன் கோட்டை, மாத்தறை


**விண்மீன் கோட்டை** (*Star Fort*) என்பது நிலவை கங்கையின் கிழக்குக் கரையில் மாத்தறைக் கோட்டையின் வாயிலுக்கு சுமார் தொலைவில் அமைந்துள்ள கோட்டையாகும். விண்மீன் கோட்டை 1765 இல் ஒல்லாந்தரால் கட்டப்பட்டது.  

1640 இல், ஒல்லாந்தர் பிரதான கோட்டையை மாத்தறையில் கட்டி முடித்தனர். ஆயினும் நிலப்பகுதியில் இருந்து வரும் தாக்குதலை எதிர்கொள்வதில் பலவீனமாக இருந்தது. 1762 இல் கண்டி அரசினால் உதவியளிக்கப்பட்ட சிங்களப் படைகள் இதனைத் தாக்கி, கட்டுப்பாட்டுக்குள் கொண்டு வந்தனர். ஒல்லாந்தர் இதனை 1763 இல் கட்டுப்பாட்டுக்குள் கொண்டு வந்து, அதே வருடம் ஒரு சிறிய கோட்டையை நிலவை கங்கையின் கிழக்குக் கரையில், இக்கோட்டையின் பாதுகாப்பிற்காக அமைத்தனர்.
# குழிவாழை


**குழி வாழை** அல்லது **குள்ள வாழை** அல்லது **பூ வாழை** (அறிவியல் பெயர் : Musa ornata), (ஆங்கில பெயர் : flowering banana) என்ற இந்த தாவரம் பேரின தாவரம் ஆகும். இது வாழை இனத்தைச் சார்ந்த பூக்கும் தாவரம் ஆகும். இதன் கிழங்கு மட்டும் மருத்துவப் பொருளாகப் பயன்படுகிறது. இந்த தாவரம் வெப்ப மண்டலத்திலும் செழித்து வளரும் தன்மை கொண்டதாக உள்ளது. இதன் பூர்வீகம் தென்கிழக்காசியா ஆகும்.
# கட்டுவனைக் கோட்டை



**கட்டுவனைக் கோட்டை** (Katuwana fort) என்பது ஒல்லாந்தரினால்1646 ஆம் ஆண்டில் கட்டப்பட்ட கோட்டை ஆகும்.  

பொதுவாக போர்த்துக்கேயர் போன்ற அந்நியர்களின் காலனித்துவத்தில் இருந்து தம்மைப் பாதுகாத்துக்கொள்ள ஒல்லாந்தர் கரையோரங்களிலேயே பல்வேறு கோட்டைகளைக் கட்டுவதை வழக்கமாகக் கொண்டிருந்தனர். எனினும் கண்டி இராச்சியத்தின் தாக்குதல்களிலிருந்து க்ரையோரத் தாழ்நிலப் பிரதேசங்களைப் பாதுகாத்துக் கொள்ள நாட்டின் உட்பிரதேசங்களிலும் கோட்டைகளைக் கட்டினர். அவ்வாறான கோட்டைகளில் கட்டுவனைக் கோட்டையும் ஒன்றாகும். கட்டுவனைக் கோட்டையானது மாத்தறையிலிருந்து கிட்டத்தட்ட தொலைவில் டச்சுக் கிழக்கிந்தியக் கம்பனியின் ஆட்சிப்பிரதேசத்தில் கண்டியின் அடிப்பகுதியில் கட்டப்பட்டது.  

1761 ஆம் ஆண்டில் மாத்தறைக் கலவரம் இடம்பெற்ற காலப்பகுதியில் கண்டி மன்னன் கீர்த்தி சிறீ இராஜசிங்கனால் இக்கோட்டை கைப்பற்றப்பட்டதுடன் கோட்டையின் சில பகுதிகள் இடிக்கப்பட்டது.
# மக்டோவல் கோட்டை


**மக்டோவல் கோட்டை** (*Fort MacDowall*) மாத்தளையில் அமைந்துள்ளது. கண்டிப் போர்கள் காலத்தில் இது அரண்மிக்க புறக்காவலாக இருந்தது. இலங்கையிலிருந்த 6 வது பிரித்தானிய கட்டளைத்தளபதி கே மக்டோவல் என்பவரின் பெயரால் இக்கோட்டை அழைக்கப்பட்டது. பிரித்தானியர் நில உட்பகுதியில் கட்டிய ஒருசில கோட்டைகளில் ஒன்றான இது 1803 இல் கட்டி முடிக்கப்பட்டது.
# கொட்டியாரக் கோட்டை



**கொட்டியாரக் கோட்டை** (Koddiyar fort) என்பது இலங்கையில் ஒல்லாந்தரால் கட்டப்பட்ட கோட்டைகளுள் ஒன்றாகும். இதுவே ஒல்லாந்தரால் இலங்கையில் கட்டப்பட்ட முதலாவது கோட்டை ஆகும். இது கொட்டியாரக்குடாவின் தெற்குப் பகுதியில் 1622 ஆம் ஆண்டில் கட்டப்பட்டது. போர்த்துகேயரை இலங்கையிலிருந்து முற்றாக விரட்டுவதற்காக ஒல்லாந்தருடன் மேற்கொள்ளப்பட்ட ஒப்பந்தத்திற்கு அமைவாக கண்டி மன்னன் செனரத் முதூர் எனும் இடத்தில் கோட்டை ஒன்றை அமைப்பதற்கு அனுமதி பெற்றிருந்தான். எனினும் அவனால் கட்டப்பட்டுக்கொண்டிருந்த இக்கோட்டையானது போர்த்துகேயரால் அரைவாசியிலேயே இடிக்கப்பட்டது. பின்னர் போர்த்துக்கேயர் ஒல்லாந்தரால் தோற்கடிக்கப்பட்டதும் மீண்டும் கொட்டியாரக் கோட்டை 1658 ஆம் ஆண்டில் கட்டப்பட்ட்டது.
# முல்லைத்தீவுக் கோட்டை



**முல்லைத்தீவுக் கோட்டை** (*Mullaitivu fort*) என்பது முல்லைத்தீவில் ஒல்லாந்தரால் கட்டப்பட்ட கோட்டை ஆகும். 1715 ஆம் ஆண்டில் ஒல்லாந்தரால் மரத்தாலும் மரவேலிகளாலும் இக்கோட்டை நிறுவப்பட்டது. 1721 ஆம் ஆண்டில் நாற்பக்கல் வடிவில் இக்கோட்டை ஒல்லாந்தரால் கட்டப்பட்டது. கண்டி இராச்சியம் செட்டிகளுடன் கொண்டிருந்த சட்டவிரோத வர்த்தகத்தைக் கட்டுப்படுத்த்தும் நோக்குடனேயே அமைக்கப்பட்டது.  

பிரித்தானியரால் இக்கோட்டை 1795 ஆம் ஆண்டில் கைப்பற்றப்பட்டது. 25 ஆகத்து 1803 இல் பண்டார வன்னியனால் இக்கோட்டை இடிக்கப்பட்டது. இக்கோட்டையின் தளபதி கப்பித்தான் வொன் டிரிபேர்க் யாழ்கோட்டைக்குத் த்மது கோட்டையை இடம்மாற்றித் தப்பியோடினர். அதனைத் தொடர்ந்து கப்பித்தான் வொன் டிரிபேர்க்கினால் பண்டார வன்னியனின் படை கச்சிலைமடு எனும் இடத்தில் 31 ஒக்டோபர் 1803 அன்று தோற்கடிக்கப்பட்டது.
# தங்காலைக் கோட்டை


**தங்காலைக் கோட்டை** (*Tangalle Fort*) என்பது ஒரு சிறிய ஒல்லாந்துக் கோட்டையாகும். இது தங்காலை கடற்கரை நகரில் அமைந்துள்ளது.  

தங்காலைக் கோட்டை ஒல்லாந்துக்காரர் கட்டிய பிற கோட்டைகளைவிட, பாரிய சுவர் அமைப்பு இல்லாததால் மாறுபடுகிறது. நான்கு பிரதான சுவர்கள், உயரத்தில், சம அளவு அற்று அமைந்துள்ளது. இது 19 ஆம் நூற்றாண்டின் மத்தியில், குறிப்பிட்டளவு மாற்றத்திற்கு உட்படுத்தி சிறைச்சாலையாக பிரித்தானியரால் மாற்றப்பட்டது. இது தற்போதும் இலங்கை சிறைச்சாலைத் திணைக்களத்தினால் சிறைச்சாலையாக பயன்படுத்தப்படுகிறது.
# அசாம் பல்கலைக்கழகம்



**அசாம் பல்கலைக்கழகம்**, இந்திய மாநிலமான அசாமின் சில்சார் நகரத்தில் அமைந்துள்ளது. இதன் மற்றொரு வளாகம் கர்பி ஆங்லங் மாவட்டத்தில் உள்ள டிபுவில் உள்ளது.  

## துறைகள்
இந்த பல்கலைக்கழகத்தில் கீழ்க்காணும் துறைகள் உள்ளன.  
- உயிரித் தொழில்நுட்பத் துறை
- நுண்ணுயிரித் தொழில்நுட்பத் துறை
- கவின்கலைத் துறை
- மருந்தியல் துறை
- சுற்றுச்சூழலியல் துறை
- மெய்யியல் துறை
- வணிக மேலாண்மைத் துறை
- வேதியியல் துறை
- இயற்பியல் துறை
- புள்ளியியல் துறை
- கணிதவியல் துறை
- மொழியியல் துறை
- வங்காள மொழித் துறை
- இந்தி மொழித் துறை
- மணிப்புரி மொழித் துறை
- சமஸ்கிருதத் துறை
- அசாமிய மொழித் துறை
- ஆங்கில மொழித் துறை
- அராபிய மொழித் துறை
- பிரெஞ்சு மொழித் துறை
- பொருளியியல் துறை
- பொருளாதாரத் துறை
- கல்வியியல் துறௌ
- வரலாற்றுத் துறை
- அரசியல் துறை
- சமூக சேவைத் துறை
- புவி அறிவியல் துறை
- சட்டத் துறை
- மின்னணுவியல் துறை

## பிற கல்வி நிறுவனங்களுடனான இணைவு
இந்த பல்கலைக்கழகம் கீழ்க்காணும் பல்கலைக்கழகங்களுடன் இணைந்து ஆய்வு மேற்கொள்ளவும், அறிவைப் பகிர்ந்துகொள்ளவும் ஒப்பந்தம் ஏற்படுத்திக் கொண்டுள்ளது.  
- மாண்ட்ரீயல் பல்கலைக்கழகம், கனடா
- நந்தேஸ் பல்கலைக்கழகம், பிரான்ஸ்
- கோபே பல்கலைக்கழகம், ஜப்பான்
- தாக்கா பல்கலைக்கழகம், வங்காளதேசம்
- சிட்டகொங் பல்கலைக்கழகம், வங்காளதேசம்
- ஜஹாங்கீர் பல்கலைக்கழகம், வங்காளதேசம்
- ஜகன்னாத் பல்கலைக்கழகம், வங்காளதேசம்
- ராஜ்ஷாஹி பல்கலைக்கழகம், வங்காளதேசம்
# இசுக்காண்டியம்(III) முப்புளோரோமெத்தேன் சல்போனேட்டு



**இசுக்காண்டியம்(III) முப்புளோரோமெத்தேன் சல்போனேட்டு** *(Scandium trifluoromethanesulfonate)* என்ற வேதியியல் சேர்மம் பொதுவாக இசுக்காண்டியம் டிரிப்லேட்டு என்றும் அழைக்கப்படுகிறது. Sc(SO<sub>3</sub>CF<sub>3</sub>)<sub>3</sub> என்ற மூலக்கூற்று வாய்ப்பாடு கொண்ட இவ்வுப்பு இசுக்காண்டியம் (Sc<sub>3</sub>) நேர்மின் அயனிகளும் டிரிப்லேட்டு எதிர்மின் அயனிகளும் (SO<sub>3</sub>CF<sup>3−</sup>) சேர்ந்து உருவாகிறது.  

கரிம வேதியியலில், இசுக்காண்டியம் டிரிப்லேட்டு ஒரு இலூயிக் அமில வினையாக்கியாகப் பயன்படுகிறது. மற்ற இலூயிக் அமிலங்களுடன் ஒப்பிடுகையில் இவ்வினையாக்கி தண்ணீருடன் நிலைப்புத்தன்மையுடன் காணப்படுகிறது. இதனால் கரிம வேதிவினைகளில் இதை வேதிவிகித அளவுகளில் அல்லாமல் ஒரு உண்மையான வினையூக்கியாகப் பயன்படுத்த இயலும். இசுக்காண்டியம் ஆக்சைடுடன் முப்புளோரோமெத்தேன்சல்போனிக் அமிலம் சேர்த்து இசுக்காண்டியம் முப்புளோரோமெத்தேன் சல்போனேட்டைத் தயாரிக்கலாம்.  

இசுக்காண்டியம் டிரிப்லேட்டின் அறிவியல் பயன்பாட்டுக்கு உதாரணமாக முகையாமா ஆல்டால் கூட்டுவினையைக் குறிப்பிடலாம். இவ்வினையில் பென்சால்டிகைடு மற்றும் வளையயெக்சனோனின் சிலில் ஈனால் ஈதர் ஆகியன வினைபுரிந்து 81% வேதிச் சேர்ம உற்பத்தி நிகழ்கிறது.  

:::
# பர்தா



**பர்தா** என்பது தென்னாசியாவைச் சேர்ந்த சில சமுதாயங்களில் பெண்கள் பின்பற்ற வேண்டிய சில சமய, சமூக நடைமுறைகளுக்கு இணங்க அணிய வேண்டிய ஆடையின் ஒரு பகுதி அல்லது பெண்களின் தனிமையைக் காப்பதற்கான ஒன்று. பர்தா என்னும் சொல் பாரசீக மொழியில் "திரை" எனப் பொருள்படும். தமிழில் இதை "முக்காடு" என்பர். பொதுவாக இசுலாம் சமயத்தைச் சேர்ந்த பெண்கள் இதை அணிகிறார்கள்.  

இந்தியாவில் இந்துப் பெண்கள் அணியும் ஒரு வகையான பர்தா “கூங்கட்” எனப்படுகிறது. பர்தா இரண்டு வடிவங்களில் காணப்படுகின்றது. ஒன்று பெண்களை ஆண்களிடமிருந்து தனிப்படுத்தி வைப்பதற்கானது. மற்றது, பெண்கள் தமது உடலை மூடுவதற்கும், தமது உடலின் வடிவம் புலப்படாமல் மறைப்பதற்குமானது.  

## இதனையும் காண்க
- ஹிஜாப்
- புர்க்கா
- முக்காடு
# இரத்தினபுரி இடச்சுக் கோட்டை



**இரத்தினபுரி இடச்சுக் கோட்டை** (Ratnapura Dutch fort) என்பது ஒல்லாந்தரால் இரத்தினபுரியில் அமைக்கப்பட்ட கோட்டை ஆகும். முதலில் இக்கோட்டையைப் போர்த்துக்கேயரே அமைத்தனர். 1658 ஆம் ஆண்டில் இலங்கையின் கரையோரப் பிரதேசங்களிலிருந்து போர்த்துக்கேயரை விரட்டிய பின்னர் அப்பிரதேசங்களை தமது ஆட்சிக்குக் கொண்டு வந்த ஒல்லாந்தர் இக்கோட்டையை தமது தேவைகளுக்காகப் பயன்படுத்தினர். எனினும் மத்திய நகர்ப்பகுதியில் மலைப்பாங்கான இடமொன்றில் மேலும் ஓர் புதிய கோட்டையை அமைத்தனர். ஒல்லாந்தர் இதனை பயன்படுத்திய காலத்தில் இக்கோட்டை கண்டியின் நாயக்க வம்ச மன்னன் கீர்த்தி ஸ்ரீ இராஜசிங்கனால் கைப்பற்றப்பட்டு இடிக்கப்பட்ட்டது.  

இக்கோட்டையானது களுத்துறைக் கோட்டைக்கு ஒப்பானதாகும். இங்கு இரண்டு பாதுகாப்பு அரண்கள் காணப்படுகின்றன. இங்கு ஒல்லாந்த தேசாதிபதியின் அலுவலகம், வாசஸ்தலம், 40 பேருக்கான தேவாலயம் மற்றும் வீடுகள், நீதிமன்ற கட்டடம், வைத்தியசாலை போன்றவை இருக்கும் அளவிற்கு மிகவும் பெரியதாக இக்கோட்டை அமைந்திருந்தது. 1817 ஆம் ஆண்டில் இக்கோட்டை பிரித்தானியரால் கைப்பற்றப்பட்டது.  

2002 ஆம் ஆண்டிலும் 2005 ஆம் ஆண்டிலும் இக்கோட்டையானது தொல்பொருள் நினைவுச் சின்னமாகத் திறந்து வைக்கப்பட்டது. எனினும் அரசாங்கத்தால் இக்கோட்டையுன் சில பகுதிகள் இடிக்கப்பட்டு பல்வேறு கட்டடங்களும் இப்பிரதேசத்தில் கட்டப்பட்டது. தற்போது இக்கோட்டை தேசிய இரத்தினக்கல் மற்றும் நகைகளுக்கான அமைப்பின் அலுவலகமாக செயற்பட்டு வருகின்றது.
# 1698



**1698** (MDCXCVIII) கிரெகொரியின் நாட்காட்டியில் ஒரு புதன்கிழமையில் ஆரம்பமான சாதாரண ஆண்டு ஆகும். அல்லது 10-நாட்கள் பின்தங்கிய பழைய யூலியன் நாட்காட்டியில் சனிக்கிழமையில் ஆரம்பமான சாதாரண ஆண்டு ஆகும். துவாபர யுகத்தின் ஏறுமுகமான முதலாவது ஆண்டு.  

## நிகழ்வுகள்
- சனவரி 1 - மாசச்சூசெட்ஸ் குடியேறிகளுக்கும் அபெனாக்கி பழங்குடியினருக்கும் இடையில் உடன்பாடு எட்டப்பட்டு நியூ இங்கிலாந்து பிரச்சினை முடிசுக்கு வந்தது.
- ஜனவரி 4 - இலண்டன் வைட்ஹால் அரண்மனை தீப்பிடிந்து அழிந்தது.
- சூலை 14 - முதலாவது இசுக்கொட்டிய குடியேறிகள் பனாமா சென்றனர்.
- சூலை 25 - ஆங்கிலேய பொறியாளர் தோமசு சேவரி விசையியக்கக் குழாய்க்குக் காப்புரிமம் பெற்றார்.
- செப்டம்பர் 5 - உருசியாவில் ஆசியக் கலாசாரங்களை மக்களிடையேயிருந்து அகற்றும் நோக்குடன், முதலாம் பீட்டர் தாடிகளுக்கு வரி விதிக்கும் சட்டத்தை அறிவித்தார். மதகுருக்கள், மற்றும் உழவர் தவிர்ந்த எனைய ஆண்களுக்கு ஆண்டுக்கு 100 ரூபிள்கள் வரி அறவிடப்பட்டது.
- ஆப்பிரிக்காவில், மொம்பாசா, சன்சிபார் ஆகிய நகரங்களை ஓமான் கைப்பற்றியது.

## பிறப்புகள்
- டிசம்பர் 6 - அந்தனி மூயார்ட், யாழ்ப்பாணப் பட்டணத்தின் டச்சுக் கட்டளை அதிகாரி (இ. 1767)

## இறப்புகள்
# ரஸ்மஸ் லெர்டெர்ஃப்


**ராஸ்முஸ் லெர்டோர்ஃப்** (, பிறப்பு: 22 நவம்பர் 1968) ஒரு டானிய - கனடிய நிரலாளர். அவர் பி.ஹெச்.பி மொழியை உருவாக்கி அதன் முதல் இரண்டு பதிப்புகளை எழுதியும் ஜிம் வின்ஸ்டட் (பின்னாளில் *blo.gsஐ* உருவாக்கியவர்), ஸ்டிக் பாக்கன், ஷேன் கராவியோ, ஆண்டி குட்மன்ஸ் ஸெயேவ் சூரஸ்கி ஆகியோரைக் கொண்ட குழுவினருடன் சேர்ந்து பங்களித்துப் பிந்தைய பதிப்புக்கள் உருவாகக் காரணமாகவும் இருந்தார். இப்போதும் இத்திட்டத்திற்கு பங்களித்து கொண்டு இருக்கிறார்.  

## ஆரம்ப வாழ்க்கையும் கல்வியும்
அவருடைய குடும்பம் 1980ஆம் ஆண்டு டென்மார்க்லிருந்து கனடாவிற்கு குடியெறியது. பின்னர் 1983ஆம் ஆண்டு கிங் நகரம் ஒண்டாரியோ நகரத்துக்கு இடம் பெயர்ந்தது.  

## வேலை
செப்டம்பெர் 2002 ல் இருந்து நவம்பர் 2009 வரை யாஹூ நிறுவனத்தில் உள்கட்டமைப்பு வடிவமைப்பு பொறியாளராக பணி புரிந்து வந்தார். 2010 ஆம் ஆண்டு வீபே நிறுவனத்தில் அப்ளிகேசன் ப்ரொக்ரமிங் இன்டர்பேஸ் தயாரிப்பில் இணைந்தார். பின்னர் இட்ச்ய் ல் 2012 லும் ஜலச்டிக் ந்றுவனத்தில் 2013 ஆம் ஆண்டு மூத்த ஆலோசகர் ஆகவும் பணி புரிந்தார்.  

## விருதுகள்
2003ஆம் ஆண்டு மாசாசூசெட்சு தொழில்நுட்பக் கழகத்தின் டெக்னாலச்சி ரிவ்யூ TR100 இனால் உலகின் தலைசிறந்த 100 கண்டுபிடிப்பாளர்களில் ஒருவராக தேர்ந்தெடுக்கப்பட்டார்.
# விஜிதபுரம்


**விஜிதபுரம்** அல்லது **விஜித நகரம்** அல்லது **விஜித கமை** என்பது பண்டைய இலங்கையின் கோட்டை நகரம் ஆகும். நாட்டின் முதலாவது ஆட்சியாளரான விசயன் இந்தியாவிலிருந்து இலங்கையை வந்தடைந்த போது தன்னுடன் பெரியதொரு பரிவாரத்தையும் அழைத்து வந்தான். அவ்வாறு வந்த பரிவாரத்தினர் நாடு முழுவதும் பரவி அங்கு பல குடியேற்றங்களையும் அமைத்தனர். அவர்களுள் விஜித என்பவன் அமைத்த குடியேற்றமே விஜிதபுரம் ஆகும்.  
இலங்கையின் மூன்றாவது மன்னனான பண்டுவாசுதேவனின் ஆட்சிக்காலத்தின் போதே இக்குடியேற்றம் நிறுவப்பட்டதாகக் கருதப்படுகின்றது.  

மகாவம்சம், தீபவம்சம், இராசாவலிய, தூபவம்சம் ஆகிய வரலாற்று ஆதார நூல்களிலும் இந்நகரம் குறிப்பிடப்பட்டுள்ளது. எல்லாள மன்னனின் துட்டகைமுனு மன்னனுக்கு எதிரான படைகளின் தரிப்பிடமாக இந்நகரம் விளங்கியது. தூபவம்சத்தில் இந்நகரம் மூன்று அகழிகளாலும் பெரியதொரு சுவரினாலும் பாதுகாக்கப்பட்டதாகக் குறிப்பிடப்பட்டுள்ளது. இச்சுவர் பிரதான நான்கு திசைகளிலும் நான்கு வாயில்களைக் கொண்டிருந்தது. வாயில்களின் படலைகளும் இரும்பினால் செய்யப்பட்டிருந்தன. ராஜாவலிய நூலில் அனுராதபுரத்திற்கு அடுத்த இரண்டாவது தலைநகரமாக விஜிதபுரம் விளங்கியது எனக் குறிப்பிடப்பட்டுள்ளது. நான்கு மாதங்கள் துட்டகைமுனுவின் படை இந்நகரை முற்றுகையிட்டு வைத்திருந்தது. இறுதியில் நான்கு வாயில்களிலும் மேற்கொள்ளப்பட்ட பாரிய தாக்குதல்களினாலேயே இந்நகரத்தை துட்டகைமுனுவின் படை கைப்பற்றியக்கூடியதாக இருந்தது.  

இவற்றை விட வேறெதுவும் இவ்வரலாற்று ஆதார நூல்களில் குறிப்பிடப்படவில்லை. ஆயினும் விஜிதபுரம் அனுராதபுர இராச்சியத்தின் பிரதான வர்த்தக மையமாகவும் வர்த்தகப் பாதைகளை இணைக்கும் நகரமாகவும் அமைந்திருக்கலாம் என வரலாற்று ஆராய்ச்சியாளர்களால் கருதப்படுகின்றது. இந்நகரின் சரியான அமைவிடம் உறுதியற்றதாகவே இருக்கின்றது. எனினும் பண்டைய கலாவாவிக்கு அண்மையில் விஜிதகம எனும் பெயரில் ஓர் கிராமம் அமைந்துள்ளது. இதுவே அன்றைய விஜிதபுரமாக அமைந்திருக்கலாம் எனக் கருதப்படுகின்றது. இங்கு ஒடு புராதன ஆலயமும் பாரிய கருங்கல்லும் காணப்படுகின்றன. அக்கருங்கல் துட்டகைமுனு மன்னனின் படைகளின் வாள்களை தீட்டுவதற்கு பயன்படுத்தப்பட்டிருக்கலாம் எனக் கருதப்படுகின்றது. வேறு சில வரலாற்று மற்றும் தொல்பொருள் ஆய்வாளர்கள் பொலன்னறுவையின் கடுறுவெல எனும் இடத்திற்கு அண்மையில் விஜிதபுரத்தின் இடிபாடுகள் காணப்படுவதாக நம்புகின்றனர்.
# தைனிக் அசம்



**தைனிக் அசம்**, அசாமிய மொழியில் வெளியாகும் நாளேடாகும். இது 1945ஆம் ஆண்டின் ஆகஸ்டு நான்காம் நாளில் ராதா கோவிந்த பருவா என்பவரின் முயற்சியால் தொடங்கப்பட்டது. இது குவகாத்தியிலும், திப்ருகரிலும் வெளியாகிறது.  

இந்த நாளேடு இணையப்பதிப்பாகவும் வெளியாகிறது. இணையப்பதிப்பு 2012ஆம் ஆண்டின் ஜனவரி முதலாம் நாள் முதல் இயங்கி வருகிறது இதை அசாம் டிரிபியூன் பதிப்பகத்தார் அச்சடிக்கின்றனர்.
# கூட்டப்புளி



**கூட்டப்புளி** என்ற கிராமம் திருநெல்வேலி மாவட்டத்தின் தென் கோடியில் அமைந்து உள்ளது.  

இது ஒரு கத்தோலிக்க கிறித்தவ மக்கள் நிறைந்துள்ள கிராமம் ஆகும். இக் கிராமம் வங்காள விரிகுடா கடலின் ஓரத்தில் அமைந்துள்ளது. கன்னியாகுமரியில் இருந்து சுமார் பத்து கிலோமீட்டர் துரத்தில் அமைந்துள்ளது. இங்கு வாழும் மக்கள் பெரும்பாலும் மீன்பிடித் தொழிலை நம்பி உள்ளனர்.  

## கல்வி
கூட்டப்புளியில் மூன்று பள்ளிகள் அமைந்துள்ளன. அவையாவன :  
- புனித ஜோசப் மேல்நிலைப்பள்ளி
- புனித ஜோசப் தொடக்கப்பள்ளி
- புனித மரியன்னை தொடக்கப்பள்ளி

## அடிப்படை வசதிகள்
கூட்டப்புளி கிராமத்தில் துணை ஆரம்ப சுகாதார நிலையம், தபால் நிலையம், சமுதாய நலக்கூடம், சிறிய வணிக வளாகம் போன்ற அடிப்படை வசதிகள் அமைந்துள்ளன.  

## கோவில்
- புனித சூசையப்பர் கோயில்
# ராஜசாகி



**ராஜ்ஷாஹி**, வங்காளதேசத்தின் ராஜசாகி கோட்டத்தில் உள்ள ராஜசாகி மாவட்டத்தின் நிர்வாகத் தலைமையிடம் நகரம் ஆகும். இது அமைந்துள்ள மாவட்டத்துக்கும், கோட்டத்துக்குமான நிர்வாகத் தலைமையிடமாகும். இந்த நகரத்தில் 448,087 மக்கள் வசிக்கின்றனர்.  

## ஆட்சி
இந்த நகரம் வங்காளதேசத்தின் ஏழு பெருநகரங்களில் ஒன்று. இதன் நகராட்சி மன்றத்தில் 30 உறுப்பினர்களும் ஒரு மேயரும் பதவியில் இருப்பர். இவர்கள் ஐந்தாண்டுகளுக்கு ஒரு முறை மக்களால் தேர்ந்தெடுக்கப்படுகின்றனர்.  

## போக்குவரத்து

## கல்வி
# சுலமனியா



**சுலமனியா**, **சுலைமனி** அல்லது **சிலேமனி** (**Sulaymaniyah** also called **Sulaimani** or **Slemani**, சொரானி மொழி: , ; , *as-Sulaymāniyyah*), என்பது ஈராக்கின் நகரமாகும். இது ஈராக்கிய குர்திஸ்தானில் அமைந்துள்ளது. சுலமனியாவிற்கு அசுமேர் மலைத் தொடர் கோயிஜா மலைத் தொடர் மற்றும் குவைவான் மலைத்தொடர் போன்றவை வடமேற்கு பகுதியாலும், பரணன் மலைத் தொடர் தெற்கு பகுதியிலும், தசுலிஜா மலைத் தொடர் மேற்கு பகுதியிலும் அமைந்துள்ளன. சுலமனியா சூடான உலர்ந்த கோடை காலத்தையும், குளிரான ஈரலிப்பான குளிர்காலத்தையும் கொண்டு வறண்ட காலநிலையைக் கொண்டுள்ளது.
# நந்திகிராம் விரைவுவண்டி

**நந்திகிராம் விரைவுவண்டி**, இந்திய இரயில்வேயின் கட்டுப்பாட்டில் இயங்கும் விரைவுவண்டியாகும். இது மும்பைக்கும் நாக்பூருக்கும் பயணிக்கும் வண்டி. இது அவுரங்காபாத், நாந்தேடு ஆகியவற்றின் வழியாக செல்கிறது.  

## வண்டிகள்
| 11401 | மும்பை சி.எஸ்.டி – நாக்பூர் | 16:35 | 16:15 | நாள்தோறும் | 48.1 கிமீ/மணிக்கு | 1,139 கிமீ |
| --- | --- | --- | --- | --- | --- | --- |
| 11402 | நாக்பூர் – மும்பை சி.எஸ்.டி | 06:00 | 05:40 | நாள்தோறும் |  |  |

## நிறுத்தங்கள்
- மும்பை சி.எஸ்.டி
- தாதர்
- டாணே
- கல்யாண்
- மன்மாட்
- ஔரங்காபாத்
- ஜால்னா
- பர்பணி
- நாந்தேடு
- ஆதிலாபாத்
- சேவாகிராம்
- நாக்பூர்

## இணைப்புகள்
- வண்டியின் வழித்தட விவரங்கள்
# மார்டெலோ காவற்கோபுரம், அம்பாந்தோட்டை


**மார்டெலோ காவற்கோபுரம்** (*Martello Tower*) என்பது அம்பாந்தோட்டையில் அமைந்துள்ள, ஒரு சிறிய வட்ட அமைப்பில் உள்ள கோட்டை ஆகும். இது மார்டெலோ காவற்கோபுரத்தைப் பின் பற்றி அமைக்கப்பட்டது.  

## அம்பாந்தோட்டைக் கோட்டை
அம்பாந்தோட்டைக் கோட்டை ஒல்லாந்தரால் 1760 இல் உப்புக் குள நிலங்களைப் பாதுகாக்கும் நோக்கில் அமைக்கப்பட்டது. அப்பகுதியை பிரித்தானியர் மார்டெலோ காவற்கோபுரம் அமைக்கப் பயன்படுத்தினர்
# இராமன் விளைவு

பொருளொன்றின் வழியே ஒற்றைநிற ஒளி செல்லும் போது சிதறலடைகிறது. சிதறலடைந்த ஒளி, படுகின்ற அதிர்வெண்ணை மட்டுமல்லாமல் சில புதிய அதிர்வெண்களையும் கொண்டிருந்தது. இவ்வாறு சிதறும் ஒளியின் அலைநீள மாற்றத்திற்கு **இராமன் விளைவு** (Raman Effect) எனப் பெயர். இக்கண்டுபிடிப்பிற்காக இராமனுக்கு 1930- ஆம் ஆண்டு இயற்பியலுக்கான நோபல் பரிசு வழங்கப்பட்டது.  

## ராமன் விளைவு என்றால் என்ன?
ஒளி ஓர் ஒளிபுகும் ஊடகத்தின் ஊடே செல்லும் போது, சிதறடிக்கப்பட்டு அதன் அலைநீளத்தில் மாறுதல் ஏற்படுகிறது. இதுவே **ராமன் சிதறல்** [Raman Scattering] அல்லது **ராமன் விளைவு** [Raman Effect] என அழைக்கப்படுகிறது. இவ்வாறு உட்புகும் ஒளியில் உள்ள போட்டான்களுக்கும் மூலக்கூறுகளுக்குமிடையே ஆற்றல் பரிமாற்றம் நிகழும்போது வெளிவரும் ஒளியின் அலைநீளம் மாறுகிறது.  

இராமன் விளைவில் மாற்றம் அடைந்த அதிர்வெண் கொண்ட வரிகளை இராமன் வரிகள் என்கிறோம். இவ்வாறு சிதறும் ஒளி மூன்று கூறுகளைக் கொண்டுள்ளது. அவை  
- படுகதிருக்குச் சமமான அலைநீளமுள்ள முதன்மை அல்லது ராலே வரி;
- முதன்மை வரியைவிட அதிக அலைநீளமுள்ள ஸ்டோக்சு வரிகள்;
- முதன்மை வரியைவிட குறைவான அலைநீளமுள்ள எதிர் ஸ்டோக்சு வரிகள்;

## பயன்பாடுகள்
இயற்பியலை விட வேதியியலில் இராமன் சிதறல் அதிகம் பயன்படுத்தப்பட்டு உள்ளது. கரிம, கனிம வேதியியலில் சிதைவுறுத்தா வேதிப்பகுப்பிற்கு முதன்மையாக பயன்படுத்தப்படுவது இராமன் விளைவே. பகுப்பிற்குட்பட்ட பொருளின் “கைரேகை” யாக இராமன் நிறமாலை உள்ளது; திரவங்களுக்கு மட்டுமல்லாது வளிம, திடப்பொருள்களுக்கும் இம்முறையைப் பயன்படுத்தலாம் என்பது இதன் சிறப்பு.  

:* பெட்ரோலியவேதித் தொழில், மருந்தாக்கத் தொழில் ஆகியவற்றில் தயாரிப்புகளைக் கண்காணித்தல்,  
:* சட்டப்புறம்பான போதை மருந்துகளை எடுத்துச்செல்ல பயன்படும் உறைகளைச் சிதைவுறுத்தாமலேயே அவ்வகையான மருந்துகளை இனம் காணல்,  
:* வண்ணப்பூச்சுகள் இருகும்போது எவ்வித மாற்றங்களை அடைகின்றன என்பதை அறிதல்,  
:* அணுக்கருக் கழிவுகளை தொலைவிலிருந்தே ஆய்வு செய்தல்,  
:* 10 <sup> -11 </sup> வினாடியே ஆயுட்காலம் கொண்ட நிலையற்ற வேதி இனங்களின் நிறமாலைகளை பதிவு செய்வதில் ஒளிவேதியலாளர்கள், ஒளிஉயிரியலாளர்களுக்கு லேசர்-இராமன் நிறமாலையியல் தொழில்நுட்பங்கள் உதவுகின்றன.
# 1600



**1600** (MDC) கிரெகொரியின் நாட்காட்டியில் ஒரு சனிக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான நெட்டாண்டு ஆகும். இது 2000 ஆண்டுக்கு முன்னர் வரும் கடைசி நூற்றாண்டு நெட்டாண்டு ஆகும்.  

## நிகழ்வுகள்
- சனவரி 1 - இசுக்கொட்லாந்து இராச்சியம் இந்நாளை புத்தாண்டு நாளாக அறிவித்தது.
- சனவரி - செபால்டு டெ வீர்ட் என்பவரால் முதல் தடவையாக போக்லாந்து தீவுகள் கண்டுபிடிக்கப்பட்டது.
- பெப்ரவரி 17 - மெய்யியலாளர் கியோர்டானோ புரூணோ ரோம் நகரில் சமயத்துக்கு எதிரான கருத்துகள் தெரிவித்தமைக்காக எரித்துக் கொல்லப்பட்டார்.
- பெப்ரவரி 19 - பெருவின் ஹுவாய்னப்புட்டினா எரிமலை வெடித்ததில் பெரும் அழிவு ஏற்பட்டது.
- டிசம்பர் 31 - இங்கிலாந்தில் கிழக்கிந்திய நிறுவனத்திற்கு அரசப் பட்டயம் வழங்கப்பட்டது.
- புவியின் காந்தப் புலம் பற்றிய விரிவான நூலை வில்லியம் கில்பர்ட் வெளியிட்டார்.
- சான் மரீனோவின் அரசியலமைப்பு எழுதப்பட்டது.

## பிறப்புகள்
- ஜனவரி 28 - ஒன்பதாம் கிளமெண்ட் (திருத்தந்தை) (இ. 1669)
- நவம்பர் 19 - இங்கிலாந்தின் முதலாம் சார்லசு மன்னர் (இ. 1649)

## இறப்புகள்
- பெப்ரவரி 17 - கியோர்டானோ புரூணோ, இத்தாலிய மெய்யியலாளர் (பி. 1548)
- என்றீக்கே என்றீக்கசு, போர்த்துக்கீச இயேசு சபை போதகர், மதப்பரப்புனர் (பி. 1520)
# வலைவாசல்:கணினி நிரலாக்கம்/தேர்ந்தெடுக்கப்பட்ட கட்டுரை/2


**பகுப்புப் பொறி** (*Analytical Engine*) எனப்படுவது சார்ல்சு பாபேச்சு உருவாக்க முயன்ற ஒரு பொறியாகும். சோசவு சக்குவாடு என்பவர் கண்டுபிடித்த பொறி நெசவுக் கருவியின் மூலம் துணியில் கோலவுருக்களைப் பதிப்பதற்குப் பயன்படுத்தப்பட்ட துளையட்டை மூலம் ஏற்பட்ட உற்சாகமே 1833இல் சார்ல்சு பாபேச்சைப் பகுப்புப் பொறி ஒன்றை உருவாக்கத் தூண்டியது.  
## சிறப்புகள்

இதிலே தரவுகளை ஊட்டுதல், முறைவழிப்படுத்தல், வெளியீடு, சேமித்தல் ஆகிய செயற்பாடுகளைச் செய்வதற்கு உரிய துணைப் பாகங்கள் காணப்பட்டன. இது இன்றைய கணினிகள் செய்யக்கூடிய அனைத்தையும் கொள்கையளவில் செய்வதற்கு ஆற்றலுடையதாக இருந்தது. ஆனால், பகுப்புப் பொறி மின்சாரத்தினால் இயங்காதபடியினால் விரைவாக இயங்கவில்லை. 19ஆம் நூற்றாண்டுத் தொழில்நுட்பம் போதியளவு முன்னேற்றகரமாக இல்லாததனால் இந்தப் பொறியை முழுமையாக உருவாக்க முடியவில்லை.
# நூற்றாண்டு நெட்டாண்டு

கிரெகொரியின் நாட்காட்டியில், **நூற்றாண்டுக் கடைசி நெட்டாண்டு** (*end-of-century leap year*) அல்லது பொதுவாக **நூற்றாண்டு நெட்டாண்டு** (*century leap year*) என்பது 400 ஆல் சரியாக வகுக்கப்படும் ஆண்டைக் குறிக்கும். ஏனைய நெட்டாண்டுகளைப் போன்று இவ்வாண்டின் பெப்ரவரி மாதத்தில் 29 நாட்கள் இருக்கும். 400 ஆல் சரியாக வகுக்கப்படாத நூற்றாண்டுக் கடைசி ஆண்டுகள் சாதாரண ஆண்டுகள் ஆகும். எடுத்துக்காட்டாக, 2000, 2400 ஆகிய ஆண்டுகள் நூற்றாண்டு நெட்டாண்டுகளாக இருக்கும். இவை சரியாக 366 நாட்களைக் கொண்டிருக்கும். அதே வேளையில், 4 ஆல் வகுக்கப்படக்கூடிய, ஆனால் 400 ஆல் வகுக்கப்படாத 1800, 1900, 2100, 2200, 2300, 2500 ஆகியன 365 நாட்களைக் கொண்ட சாதாரண ஆண்டுகளாக இருக்கும். நூற்றாண்டுக் கடைசி நெட்டாண்டு எப்போதும் ஒரு சனிக்கிழமையிலேயே ஆரம்பிக்கும். இதனால், அவ்வாண்டின் பெப்ரவரி 29 எப்போதும் ஒரு செவ்வாய்க்கிழமையாக இருக்கும்.  

கிரெகோரியின் நாட்காட்டி ஒரு சராசரி ஆண்டை அளிக்கிறது, இது தற்போது புவியின் வருடாந்திர சுழற்சிக் காலத்தை பழைய யூலியன் நாட்காட்டியை விட மிக நெருக்கமாக கணிக்கிறது, இதில் ஒவ்வொரு நான்காவது ஆண்டும் (நூற்றாண்டின் இறுதி ஆண்டுகள் உட்பட) ஒரு நெட்டாண்டு ஆகும். யூலியன் சமன்பாடு பல லீப் நாட்களை (ஒவ்வொரு 400 ஆண்டுகளுக்கும் 3 ஐ) சேர்க்கிறது, இதனால் யூலியன் நாட்காட்டி வானியல் பருவங்களைப் பொறுத்து படிப்படியாக நகர்கிறது. காலப்போக்கில், யூலியன் நாட்காட்டியில் இலைதுளிர்ப்பருவத்துச் சமவிராக்காலம் போன்ற இயற்கை நிகழ்வுகள் முந்தி முந்தி ஏற்படத் தொடங்கின.  

கிரெகோரியின் நாட்காட்டி 1582 இல் அறிமுகப்படுத்தப்பட்டது, ஆனாலும் பல்வேறு நாடுகள் பிந்தைய நூற்றாண்டுகளிலேயே தமது நாடுகளில் அறிமுகப்படுத்தின. 1582 க்கு முந்தைய தேதிகள் பொதுவாக யூலியன் நாட்காட்டியைப் பயன்படுத்தி கணக்கிடப்படுகின்றன, மேலும் வெவ்வேறு நாடுகளில் 1582 க்கு இடையிலான தேதிகள் மற்றும் கிரெகோரியன் நாட்காட்டியை ஏற்றுக்கொள்வது குறித்து வெவ்வேறு மரபுகள் உள்ளன. பார்க்க: பழைய, புதிய பாணி நாட்கள்
# குட் கோபுர நூதனசாலை


**குட் கோபுர நூதனசாலை** (*Hoods Tower Museum*) என்பது திருக்கோணமலையில் அமைந்துள்ள இலங்கைக் கடற்படையினரின் நூதனசாலை ஆகும். திருகோணமலைத் தீபகற்பத்தின் உயரமான ஒஸ்டன்பேர்க்கில் அமைந்துள்ள இது, திருக்கோணமலை உள் துறைமுக வாயிலை நோக்கியவாறு அமைந்துள்ளது. இந்த நூதனசாலையின் பெயர் கிழக்கிந்தியக் கட்டளையதிகாரி சேர் சமுவேல் குட் என்பவரின் பெயரில் அமைந்திருந்த அவதானிப்புக் கோபுரத்திலிருந்து பெறப்பட்டது.  

## ஒஸ்டன்பேர்க் கோட்டை
திருக்கோணமலை உள் துறைமுக வாயிலில் ஒரு சிறிய கோட்டை **ஒஸ்டன்பேர்க் கோட்டை** (*Fort Ostenburg*) இடச்சுக்காரரினால் கட்டப்பட்டிருந்தது. இது 1795 இல் பிரித்தானியரிடம் சரணடைந்தது. இது இலங்கையில் இருந்த கோட்டைகளில் "மிகவும் சக்தி வாய்ந்த துப்பாக்கிகளின் கோட்டை" என அழைக்கப்பட்டது. இங்கு கடல் மட்டத்தில் பலமான பீரங்கித் தொகுதிகளும் பல பீரங்கிகள் குன்றின் மேலும் காணப்பட்டன. ஆயினும், தற்போது கோட்டையின் சிறிதளவு எச்சங்களே காணப்படுகின்றன. பிரித்தானியா 1920 முதல் மேற்கொண்ட கரையோர பீரங்கித் தொகுதிகளின் கட்டுமானத்திற்கான கோட்டை அழிக்கப்பட்டது.
# வலைவாசல்:கணினி நிரலாக்கம்/தேர்ந்தெடுக்கப்பட்ட சுயசரிதை/1


**அகஸ்தா அடா கிங், லவ்லேஸின் கோமகள்** (10 டிசம்பர் 1815 – 27 நவம்பர் 1852; இயற்பெயர் **அகஸ்தா அடா பைரோன்**) என்பவர் ஆங்கிலேய கணிதவியலாளர் ஆவார். சார்ல்ஸ் பாபேஜ்ஜின் பகுப்புப் பொறியில் இவராற்றியப்பணிக்காக இவர் பெரிதும் அறியப்படுகின்றார். அப்பொறிக்கு இவர் எழுதியதே முதல் முதலாக எழுதப்பட்ட படிமுறைத் தீர்வு ஆகும். இதனால் இவர் முதல் நிரலராகக் கருதப்படுகின்றார். இவருக்கு மதிப்பளிக்கும் வகையில் அமெரிக்க இராணுவம் வடிவமைத்த நிரலாக்க மொழிக்கு அடா *அடா நிரலாக்க மொழி* எனப் பெயரிடப்பட்டது.